google/wiki40b huggingface dataset:
बेक्ड़ेल टेस्ट

बेक्ड़ेल टेस्ट (/ˈbɛkdəl/ BEK-dəl) को अमरीकी व्यंगचित्रकार एलिसन बेक्ड़ेल का नाम दिया गया है। यह टेस्ट इस बात को प्रमाणित करता है की किसी काल्पनिक उपन्यास, फिल्म, इत्यादि में दो अथवा दो से अधिक महिला पात्र हैं, जो एक दुसरे से पुरुषों के अलावा किसी अन्य विषय के बारे में बात करती हैं।  इस टेस्ट की एक अपेक्षा यह भी होती है कि दो महिलाओं के नाम उल्लेखित किये जाएँ। 
उपभोगताओं द्वारा सम्पादित डेटाबेस एवं मीडिया इंडस्ट्री प्रेस के अनुसार केवल ५०% इन शर्तों को पूरा करती हैं। यह टेस्ट इस बात का प्रमाण है कि महिलाएं सक्रिय रूप से फिल्मों एवं अन्य रचनाओं में सम्मिलित हैं। इसका उपयोग लिंग असमानता एवं लिंगवाद की ओर संकेत करने में भी होता है।
इस टेस्ट को बेक्ड़ेल -वॉलेस टेस्ट के नाम से भी जाना जाता है। बेक्ड़ेल टेस्ट का पहला उल्लेख एलिसन बेक्ड़ेल की कॉमिक Dykes to Watch Out For में १९८५ में किया गया। बेक्ड़ेल ने इस विचार का श्रेय अपनी मित्र लिज़ वॉलेस, और वर्जिनिया वुल्फ़ की रचनाओं को दिया। २१ वीं सदी में जब इस टेस्ट के बारे में चर्चा बढ़ने लगी, तो इस के सामान कई अन्य टेस्ट प्रयोग में लए जाने लगे। ण 

लोकप्रिय उपन्यास में लिंग चित्रण 

जो बातें वर्जिनिया वुल्फ़ ने १९२९ में लिखे अपने निबंध- अ रूम ऑफ़ वन्स ओन [A Room of One's Own] में कहीं, बेक्ड़ेल टेस्ट ने समान रूप से आधुनिक रचनाओं के बारे में टिप्पणी की।  
१९५० और २००५ के बीच की ८५५ अमरीकी फिल्मों में लिंग चित्रण पर की गयी एक जांच में यह स्पष्ट हुआ औसत रूप से एक महिला पात्र की तुलना में दो पुरुष पात्र थे और यह अनुपात इतने वर्षों तक सामान रहा। महिला पात्रों को मैथुन क्रिया में पुरुषों से दो गुना ज़्यादा बार दर्शाया गया, और साथ ही ऐसे दृश्यों का अनुपात समय के साथ बढ़ता गया। महिला और पुरुष पात्रों में हिंसा का प्रदर्शन भी बढ़ता रहा। 
जीना डेविस इंस्टिट्यूट ऑन जेंडर एंड मीडिया द्वारा २०१४ में की गयी एक जांच के अनुसार विश्वभर में २०१० से २०१३ के बीच बनायी गयी १२० फिल्मों में केवल ३१% नामित पात्र महिलाएं थीं, केवल २३% फिल्मों में मुख्य किरदार एक महिला पात्र का था, एवं केवल ७% फिल्म निर्देशक महिलाएं थीं। एक अन्य जांच ने यह दर्शाया की २००७ से २०१४ के बीच ७०० सबसे अधिक कमाई करने वाली फिल्मों में केवल ३०% बात करने वाले पात्र महिलाओं के थे। 

सेक्सी लैंप टेस्ट 

वर्ष २०१२ में हास्य पुस्तक लेखिका कैली सू डीकॉंनिक ने एक अलग टेस्ट का प्रस्ताव रखा, जिसे सेक्सी लैंप टेस्ट का नाम दिया गया।  उनका कहना यह था की "यदि महिला किरदार की जगह एक कामुक लैंप को खड़ा कर दिया जाए और कहानी तोह भी आगे बढ़ सकती हो, तो कथानक के पुनर्लेखन की आवश्यकता है। "  

स्फिंक्स टेस्ट 

वर्ष २०१५ में लंदन की स्फिंक्स थिएटर कंपनी ने 'नाटककारों को महिलाओं के लिए अधिक और अच्छे किरदार लिखने के लिए' प्रोत्साहित करने हेतु 'स्फिंक्स टेस्ट' का प्रस्ताव रखा।  यह प्रस्ताव इस लिए दिया गया था क्यूंकि एक शोध में यह पता लगा की वर्ष २०१४ में नाटकों में केवल ३७% रोल महिलाओं के लिए लिखे गए थे। इस टेस्ट में देखा जाता है की महिलाओं की अन्य पात्रों के साथ क्या बातचीत है, महिला पात्र कितने सक्रिय हैं, उन्हें कितने प्रतिक्रियाशील रूप में दर्शाया गया है, और उनके किरदार को किस हद तक रूढ़िबद्ध धारणा से देखा गया है।
अल्हड़

अल्हड़ का अर्थ है उन्मुक्त, बाधारहित नियंत्रण विहीन नवप्राप्य।
तावूश

तावूश आर्मेनिया का एक प्रांत है। इसकी जनसंख्या 121,963 है। यह आबादी देश की कुल आबादी का 4.1% है। यहां का जनसंख्या घनत्व ३९.१/km² (१०१.३/sq mi) है। यहां की राजधानी इजेवान है।
पर्यावरणीय डिज़ाइन

पर्यावरणीय डिज़ाइन (Environmental design) किसी वस्तु, इमारत का निर्माण करने से पूर्व या किसी योजना को चलाने से पूर्व आसपास के पर्यावरण को परख कर, उसके तथ्यों को डिज़ाइन में सम्मिलित करने की प्रक्रिया को कहते हैं। इसमें ध्येय होता है कि पर्यावरण को हानि न पहुँचे और निर्मित चीज़ अपने पर्यावरण में अप्राकृतिक न लगे।
पंडवानी

पंडवानी छत्तीसगढ़ का वह एकल नाट्य है जिसका अर्थ है पांडववाणी - अर्थात पांडवकथा, यानी महाभारत की कथा। ये कथाएं छत्तीसगढ़ की परधान तथा देवार छत्तीसगढ़ की जातियों की गायन परंपरा है। परधान गोंड  की एक उपजाति है और देवार धुमन्तू जाति है। इन दोनों जातियों की बोली, वाद्यों में अन्तर है। परधान जाति के कथा वाचक या वाचिका के हाथ में "किंकनी" होता है और देवारों के हाथों में र्रूंझू होता है। परधानों ने और देवारों ने पंडवानी लोक महाकाव्य को पूरे छत्तीसगढ़ में फैलाया। तीजन बाई ने पंडवानी को आज के संदर्भ में ख्याति दिलाई, न सिर्फ हमारे देश में, बल्कि विदेशों में।
सम्पत राम

सम्पत राम अलवर जिले के एक जनप्रिय नेता थे। ये डवानी गाँव के निवासी थे।
हूलोक गिबन

शरीर व जीवनक्रम

हूलोक ६० से ९० सेमी लम्बे होते हैं और सभी कपियों की भांति इनकी भी कोई पूँछ नहीं होती है। इनका वज़न ६ से ९ किलोग्राम का होता है। नर और मादाओं में आकार समान ही होता है लेकिन इनकी रंगत अलग होती है। नर काले होते हैं और इनकी आँखों की भौं अलग-सी श्वेत दिखती हैं जबकि मादाएँ भूरा-खाकी रंग रखती हैं जो गर्दन व छाती पर गाढ़ा और काला-सा होता है। आँखों और मुँह के इर्द-गिर्द बने श्वेत चक्र उन्हें नकाब जैसा लगवाते हैं।
हूलोक जीवनभर के लिये एक जीवन-साथी ढूंढ लेते हैं और यह जोड़ा वन में अपना एक क्षेत्र बना लेता है जहाँ वह अन्य गिबनों को आने नहीं देता। दिन भर यह बोलकर आसपास के पारिवारिक सदस्यों से सम्पर्क रखते हैं और अन्य गिबनों को अपने क्षेत्र में प्रवेश न करने की चेतावती भी देतें हैं। सभी गिबनों की तरह वे दिन को सक्रीय होते हैं और रात्रि में विश्राम करते हैं। दिन में वृक्षों में घूमकर वे फल, पत्ते और कीट खाते हैं।
प्रजनन में मादा ७ मास का गर्भ धारण करती है और शिशु श्वेत या भूरे बालों के साथ जन्म लेतें हैं। जन्म लेनें के ६ मास के बाद नरों का रंग काला होने लगता है लेकिन मादाओं का रंग भूरा ही रहता है। ८ से ९ वर्षों में वे पूरी तरह बड़े हो जाते हैं। वन में अपनी प्राकृतिक अवस्था में इनका औसत जीवनकाल लगभग २५ वर्ष है।

भारत में विस्तार

पूर्वोत्तर भारत में हूलोक ब्रह्मपुत्र नदी से दक्षिण और दिबांग नदी से पूर्व में मिलता है। यह सात राज्यों - अरुणाचल प्रदेश, असम, मणिपुर, मेघालय, मिज़ोरम, नागालैण्ड और त्रिपुरा - में विस्तृत है। भारत में हूलोक गिबन की दोनों जातियाँ पाई जाती हैं।
सुफन बुरी प्रान्त

नामोत्पत्ति

"सुफन बुरी" दो संस्कृत शब्दों का थाई भाषा रूप है: "स्वर्ण" और "पुरी", अर्थात "सुफन बुरी" का अर्थ "स्वर्णपुरी" या "सोने की नगरी" है।
राष्ट्रीय सुरक्षा कोर

संचालन

2016 की पठानकोट हमले के दौरान कार्रवाई में इस इकाई के पांच सैनिकों की मृत्यु हो गई थी।
बेगमगञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

बेगमगंज उपजिला बांग्लादेश के दक्षिण-पूर्वी भाग में, चट्टग्राम विभाग के नोय़ाखाली जिले में स्थित है।
तुमैन

तुमैन  भारत के अशोक नगर  का एक गाँव है।
सारंगढ़

विवरण

सारंगढ़ एक प्रकार से बहुत बड़ा शहर है' क्योंकि इस सारंगढ़ तहसील में सबसे पहले राजाओं का शासन काल था और यहाँ बहुत अधिक सँख्या में जमीनें और शासनिक शक्ति था। माना गया है कि यहाँ बाबा घासीदास के ग्यान भूमि के नाम से भी जाना जाता है। तथा इस क्षेत्र पर सागोन पेड़ (बास) अधिक मात्रा में थे।
जिले में पर्यावरन के नजर से रायगढ से 52 किमी दूर सारंगढ कि काली माता के मन्दिर,16 किमी दूर कोसिर के कोशलाई ,26 किमी दूर चन्दपुर के चन्दराहासिनी तथा टिमरलगा के नाथलदाई। जिला केंद्र से 52 किमी दूर स्थित हैं, यह अ॰जा॰ के लिए विधान सभा रिजर्व हैं।
सारंगढ़ संतनामीयो के गढ़ हैं तथा समाज के प्रमुख लोग स्व भाईयाराम खुंटे पुर्व विधायक, स्व मनोहर दास, ग्यानदास जी हैं जिन्होने सन्त शिरोमणी बाबा गुरु घासीदास जी ग्यान स्थली को पूरे राज्य में ख्याति दिलाई।

अभ्‍यारण्‍य

गोमर्डा अभ्‍यारण्‍य सारंगढ में स्थित हैा यहां प्रमुख रूप से वन भैंसा पाया जाता हैा सोनकुत्‍ता, बारहसिंहा, तेंदुआ, बरहा, उडन गिलहरी आदि भी पाए जाते हैंा घुमने का उपयुक्‍त समय सितम्‍बर से जून तक है।
अभ्यारण्य धार्मिक स्थल - राष्ट्रीय राजमार्ग 153 से सालर 1.5कि.मी. की दूरी गांव- बैगिनडीह समीप माँ नवदुर्गा और माँ वैष्णवदेवी का मंदिर,साथ पास में ही घोराघाटी बांध निर्माणधीन है,घोराघाटी में ही मुनि डोंगरी एक दर्शनीय स्थल है।

स्थान व बस्तियाँ

कुम्हारी, अचनकपाली, अमेठी, अमझर, अमलीदीपा, अमलीपाली ए, अमलीपाली बी, अनडोला, बाईगिनडीह, बारडुला, बासिनबहरा, बटाऊपाली ए, बटाऊपाली बी, भेंडीसार, भद्रा, भेडंवन, भिखापुरा, भोथली, बोईरडीह, बुडेली, बवालीनडीह, चंदाई, चांटीपाली, चवरपुर, छर्रा, छटाडीह, छिंद, छोटे गानतूली, छुहीपाली, दाबगांव, ददाईडीह, दहिदा, दानसरा, डोराभांटा, दोमाडीह, गनजयभोऊना, गानतूली बडें, गाटाडीह, घोथरा, घोटला बडें, घोटला छोटे, गोडा, गोडंम, गुधेली, गुधीरी, हर्दी, हिछा, हिर्री, जसरा, जशपुर, जेवरा, जीलदी, कनकबीरा, कलमी, कपारतुंगा, कपीसदा ए, कपीसदा बी, कटेली, केदार, सहसपानी।

प्रमुख अखबार

नवभारत, हरि भूमि, दैनिक भास्कर, इस्पात टाइम्स, सारंगढ़ टाइम्स,केलो प्रवाह, नवीन कदम, जनकर्म, रायगद संदेश प्रथम आवाज इत्यादी।
डेटाबेस प्रबन्धन प्रणाली

डेटाबेस प्रबन्धन तन्त्र (database management system (DBMS)) एक सॉफ्टवेयर है जो डेटा के प्रबन्धन एवं उसके दक्षतापूर्वक उपयोग के लिये निर्मित किया जाता है। इसका मुख्या उपयोग डाटा विश्लेषण, रचना, क्वेरी, अद्यतन, डेटाबेस के प्रशासन की अनुमति और डाटा प्राप्त करने के लिए किया जाता है। एक डेटाबेस विभिन्न डीबीएमएस भर में आम तौर पर पोर्टेबल नहीं होता है, लेकिन विभिन्न डेटाबेस प्रबन्धन तन्त्र में एक से अधिक डेटाबेस के साथ काम करने के लिए एसक्यूएल और ODBC या JDBC जैसे मानकों का उपयोग कर सकते हैं।
झा

एक भारतीय उपनाम। इसका प्रयोग मैथिल ब्राह्मण करते हैं। मैथिल ब्राह्मण पंचगौड़ ब्राह्मणों के अंतर्गत आते हैं और मूलतः मिथिला के निवासी होने के कारण मैथिल कहे जाते हैं। प्राचीन काल में मिथिला अलग राज्य था पर अब यह बिहार (उत्तरी) के अंतर्गत आता है। 
'झा' शब्द संस्कृत भाषा के शब्द उपाध्याय का अपभ्रंश है। वैदिक काल में वैदिक शिक्षकों को उपाध्याय कहा जाता था। जिसे पालि में 'उवज्झा' कहा जाता था। यही 'उवज्झा' काल के उत्तरोत्तर प्रवाह में 'ओझा' से होते हुए घटकर केवल 'झा' रह गया।
खुशदल खान अफरीदी

पाकिस्तानी जनरल, राजनेता और पाकिस्तान के प्रांत, पंजाब के पूर्व राज्यपाल।
मथुरा के पेड़े

मथुरा का पेड़ा एक भारतीय मिठाई है जिसका उद्भव मथुरा शहर से हुआ है। मावा या खोआ से बनी मिठाइयाँ उत्तर भारत मे बहुत लोकप्रिय हैं तथा पेड़ा मावे से बनने वाली मिठाई है। भारत मे मथुरा के पेड़े इस कदर प्रसिद्ध हैं कि यह शब्द भाषा मे अलंकार के रूप मे प्रयुक्त होता है जैसे कि "मथुरा का पेड़ा औ छत्तीसगढ़ का खेड़ा"। पेड़े के लिए मथुरा एक ट्रेडमार्क है। मथुरा भ्रमण के दौरान मथुरा के पेड़े, मेवा वाटी पेड़े व निर्यात क्वालिटी के पेड़े आगंतुकों का ध्यान आकर्षित करते हैं।

जन्माष्टमी भोग

कृष्ण जन्मभूमि मथुरा में पेड़ा लोकप्रिय प्रसाद है।. पेड़े को ताजे मावे, दूध, चीनी व घी में सुवास हेतु कालीमिर्च चूर्ण मिलाकर बनाया जाता है। भारत में जन्माष्टमी की छुट्टियाँ पेड़े के स्वाद के बिना अधूरी मानी जाती हैं। हर साल जन्माष्टमी पर पेड़े बनते हैं जिनसे भगवान कृष्ण को भोग लगाया जाता है तथा व्रत खंडन पेड़े से ही किया जाता है।.

सार्वभौमिक प्रसिद्धि

मथुरा के अलावा अन्य भारतीय पर्यटन शहरों में भी मथुरा के पेड़े, आगरा का पेठा व मनेर के लड्डू पर्यटकों में खासे लोकप्रिय व्यंजन हैं।

लोकगायन रस

भारतीय लोक गायन में भी मथुरा के पेड़ों का स्वाद देखने को मिलता है। "मथुरा के पेड़े मोहे लावे, खिलावे जी......." संद पूजन गीत के रूप में अति लोकप्रिय है।
कूष्माण्डा

महिमा

माँ कूष्माण्डा की उपासना से भक्तों के समस्त रोग-शोक मिट जाते हैं। इनकी भक्ति से आयु, यश, बल और आरोग्य की वृद्धि होती है। माँ कूष्माण्डा अत्यल्प सेवा और भक्ति से प्रसन्न होने वाली हैं। यदि मनुष्य सच्चे हृदय से इनका शरणागत बन जाए तो फिर उसे अत्यन्त सुगमता से परम पद की प्राप्ति हो सकती है।
विधि-विधान से माँ के भक्ति-मार्ग पर कुछ ही कदम आगे बढ़ने पर भक्त साधक को उनकी कृपा का सूक्ष्म अनुभव होने लगता है। यह दुःख स्वरूप संसार उसके लिए अत्यंत सुखद और सुगम बन जाता है। माँ की उपासना मनुष्य को सहज भाव से भवसागर से पार उतारने के लिए सर्वाधिक सुगम और श्रेयस्कर मार्ग है।
माँ कूष्माण्डा की उपासना मनुष्य को आधियों-व्याधियों से सर्वथा विमुक्त करके उसे सुख, समृद्धि और उन्नति की ओर ले जाने वाली है। अतः अपनी लौकिक, पारलौकिक उन्नति चाहने वालों को इनकी उपासना में सदैव तत्पर रहना चाहिए।

पूजन

इस दिन जहाँ तक संभव हो बड़े माथे वाली तेजस्वी विवाहित महिला का पूजन करना चाहिए। उन्हें भोजन में दही, हलवा खिलाना श्रेयस्कर है। इसके बाद फल, सूखे मेवे और सौभाग्य का सामान भेंट करना चाहिए। जिससे माताजी प्रसन्न होती हैं। और मनवांछित फलों की प्राप्ति होती है।
बानी उत्बाह

बानी उत्बाह (अरबी: بني عتبة बनी 'उट्टाबा) अरब कुलों का जनजातीय संघ है, जो नजद से निकला था। माना जाता है कि संघ का गठन तब हुआ जब 16 वीं शताब्दी में फारस के खाड़ी तट पर कुलों के समूह चले गए। Utub (अरबी: العتوب'यूटुब) बहुवचन रूप है, जबकि एकवचन रूप उतबी (अरबी: العتبي al-'उतबी) है। बहरीन और कुवैत के वर्तमान शासक परिवार संघ के शासक थे।.
१५७० ईसा पूर्व

१५७० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५७० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
तुर्की की संस्कृति

तुर्की की संस्कृति पूर्वी भूमध्यसागरीय (पश्चिम एशियाई) और मध्य एशियाई क्षेत्र की विभिन्न संस्कृतियों और कम डिग्री, पूर्वी यूरोपीय और कोकेशियान परंपराओं से ली गई तत्वों का एक विशाल विविध और विषम सेट जोड़ती है। इनमें से कई परंपराओं को शुरुआत में तुर्क साम्राज्य, एक बहु-जातीय और बहु-धार्मिक राज्य द्वारा लाया गया था। गणराज्य के प्रारंभिक वर्षों के दौरान, सरकार ने चित्रकला, मूर्तिकला और वास्तुकला जैसे ललित कलाओं में बड़ी मात्रा में संसाधनों का निवेश किया।

लोग

पिछली शताब्दी में तुर्की संस्कृति में गहरा परिवर्तन आया है। आज, तुर्की एकमात्र ऐसा देश हो सकता है जिसमें पूर्वी और पश्चिमी संस्कृति के हर चरम (दोनों के बीच कई समझौता और फ्यूशन के साथ) शामिल हो। तुर्क प्रणाली एक बहु-जातीय राज्य था जिसने लोगों को एक-दूसरे के साथ मिश्रण नहीं किया और इस प्रकार साम्राज्य के भीतर अलग-अलग जातीय और धार्मिक पहचान बनाए रखा (हालांकि एक प्रमुख तुर्की और दक्षिणी यूरोपीय शासक वर्ग के साथ)। प्रथम विश्व युद्ध के बाद साम्राज्य के पतन पर तुर्की गणराज्य ने एकतापूर्ण दृष्टिकोण को अनुकूलित किया, जिसने अपनी सीमाओं के भीतर सभी अलग-अलग संस्कृतियों को राष्ट्रीय और सांस्कृतिक पहचान के उद्देश्य से एक दूसरे के साथ मिश्रण करने के लिए मजबूर कर दिया।

धर्म

तुर्की में आधिकारिक सूत्रों से प्राप्त जानकारी के अनुसार 99.8% जनसंख्या के साथ इस्लाम देश का सबसे बड़ा धर्म है। इस अनुमानित संख्या में वे सभी लोग मुसलमान घोषित किए गए हैं जिनके माता पिता किसी भी मान्यता-प्राप्त धर्म सम्बंधित नहीं हैं।  तुर्की के यहूदी धर्म और ईसाई धर्म के कई महत्वपूर्ण स्थान हैं, जो पुनर्जागरण स्थानों में शामिल हैं। चौथी शताब्दी के बाद से इस्तांबुल  (कॉन्स्टेंटिनोपल) के सार्वभौमिक पितृसत्ता रही है, जो चौदह पूर्वी रूढ़िवादी चर्चों में से एक है। 1461 से कॉन्स्टेंटिनोपल के अर्मेनियाई पितृसत्ता ने कमान संभाली है।

रिपब्लिकन युग

तुर्की गणराज्य के पहले वर्षों में, 1923 में स्थापित, तुर्की वास्तुकला विशेष रूप से प्रथम राष्ट्रीय वास्तुकला आंदोलन के दौरान तुर्क वास्तुकला से प्रभावित था। हालांकि, 1930 के दशक से, वास्तुशिल्प शैलियों ने पारंपरिक वास्तुकला से अलग होना शुरू किया, साथ ही जर्मनी और ऑस्ट्रिया से देश में काम करने के लिए आमंत्रित विदेशी आर्किटेक्ट्स की बढ़ती संख्या के परिणामस्वरूप है|
हाकि‍म सैयद खलफेतुल्लाह

हाकि‍म सैयद खलफेतुल्लाह को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे तमि‍लनाडु राज्य से हैं।
1991 सिनसिनाटी मास्टर्स

पुरुष एकल

गाय फोर्जे ने  पीट सेमप्रास को 2-6, 7-6, 6-4 से हराया।
ऑक्सोहैलाइड

ऑक्सोहैलाइड (Oxohalide) ऐसे रासायनिक यौगिक होते हैं जिनमें ऑक्सीजन और किसी हैलोजन तत्व के परमाणु दोनों किसी तीसरे रासायनिक तत्व के साथ रासायनिक यौगिक (कम्पाउंड) में बंधे होते हैं। क्रोमाइल क्लोराइड (CrO₂Cl₂) इस श्रेणी की एक मिसाल है।
१५१३ ईसा पूर्व

१५१३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५१३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कीर्तनखोला नदी

कीर्तनखोला (बांग्ला: কীর্তনখোলা) एक नदी है जो बांग्लादेश के सयेश्ताबाद (बरिशाल जिला) से निकलकर गजालिया के पास गाबखान नहर में मिल जाती है। इसकी कुल लम्बाई १६० किमी है। यह नदी मूलतः आड़ियाल खाँ नदी की एक शाखा है।
आर्य प्रकाशन मंडल

यह हिन्दी पुस्तकों के एक प्रमुख प्रकाशक हैं।
सक्रीय गैलेक्सीय नाभिक

सक्रीय गैलेक्सीय नाभिक (active galactic nucleus) या स॰गै॰ना॰ (AGN) किसी गैलेक्सी के केन्द्र में ऐसा एक संकुचित क्षेत्र होता है जिसमें असाधारण तेजस्विता हो। यह विद्युतचुंबकीय वर्णक्रम के पूर्ण या ऐसे भाग में हो सकता है जिस से स्पष्ट हो जाए कि इस तेजस्विता का स्रोत केवल तारे नहीं हो सकते। इस प्रकार का विकिरण रेडियो, सूक्ष्मतरंग (माइक्रोवेव), अवरक्त (इन्फ़्रारेड), प्रत्यक्ष (ओप्टीकल), पराबैंगनी (अल्ट्रावायोलेट), ऍक्स किरण और गामा किरण के तरंगदैर्घ्य में पाया गया है। सक्रीय गैलेक्सीय नाभिक रखने वाली गैलेक्सी को सक्रीय गैलेक्सी (active galaxy) कहा जाता है।
खगोलशास्त्रियों का मानना है कि सक्रीय गैलेक्सीय नाभिक से उत्पन्न होने वाला विकिरण ऐसी गैलेक्सियों के केन्द्र में उपस्थित विशालकाय ब्लैक होल के इर्द-गिर्द एकत्रित होने वाले पदार्थ से पैदा होता है। अक्सर ऐसे सक्रीय गैलेक्सीय नाभिकों से मलबे के विशालकाय खगोलभौतिक फौवारे निकलते हुए दिखते हैं, मसलन ऍम87 नामक सक्रीय गैलेक्सी के नाभिक से एक 5000 प्रकाशवर्ष लम्बा फौवारा निकलता हुआ देखा जा सकता है।
बहुत ही भयंकर तेजस्विता रखने वाले सक्रीय गैलेक्सीय नाभिक को क्वेसार (quasar) कहते हैं।
राष्ट्रीय दूरसंचार संग्रहालय

राष्ट्रीय दूरसंचार संग्रहालय, भोपाल स्थित है, इसे वर्ष १९९५ में प्रारम्भ किया गया था , भारत में तथा विश्व में टेलीफोन के इतिहास को प्रदर्शित करता है
बेन गुरियन हवाई अड्डा

यह एक प्रमुख हवाई अड्डा हैं |
ऐल्वारेज़ की परिकल्पना

ऐल्वारेज़ की परिकल्पना यह कहती है कि डैनासोरों और तमाम अन्य पुरातन जीवों का सामूहिक नाश ६.५ करोड़ वर्ष पहले पृथ्वी से एक बहुत विशाल क्षुद्रग्रह (एस्टेरॉएड) के टकराने की वजह से हुआ था जिसे क्रिटैशियस-पैलियोजीन विलुप्ति घटना कहते हैं। सबूत यह दर्शाते हैं की क्षुद्रग्रह मेक्सिको के चिकशुलूब में स्थित युकातान प्रायद्वीप में गिरा था। इस परिकल्पना का नाम वैज्ञानिक पिता पुत्र लुईस वाल्टर एल्वारेज़ और वाल्टर एल्वारेज़ के नाम पर पड़ा है जिन्होंने पहली बार १९८० में एक सामूहिक वैज्ञानिक अनुसंधान के बाद इसकी घोषणा की थी। मार्च २०१० में शीर्ष वैज्ञानिकों के एक अंतर्राष्ट्रीय दल ने इस परिकल्पना जिसमें कहा गया था कि चिकशुलूब में क्षुद्रग्रह के प्रहार से तमाम जीव जन्तु विलुप्त हो गए को समर्थन दिया। ४१ वैज्ञानिकों के एक समूह ने २० वर्षों के वैज्ञानिक साहित्य का विस्तार से अध्धयन करने के बाद विनाश के अन्य परिकल्पनाओं जैसे ज्वालामुखी फटना को खारिज़ कर दिया। उन्होने पाया कि 10–15 कि॰मी॰ (6–9 मील) जितना बडा एक खगोलीय चट्टान चिकशुलूब में धरती से टकराई थी। चट्टान का आकार मंगल ग्रह के चंद्रमा दिमोस के आकार (त्रिज्या 6.2 किमी) का रहा होगा। टक्कर से 100 teratonnes of TNT (420 Zजूल) जितनी ऊर्जा निकली होगी जो हिरोशिमा नागासाकी पर गिराए गए परमाणु बम की शक्ति से १ अरब गुना ज्यादा है।

इतिहास

सन १९८० में नोबल पुरस्कार विजेता भौतिक विज्ञानी लुईस वाल्टर अल्वारेज़, उनके भू-विज्ञानी पुत्र वाल्टर अल्वारेज़, और रसायन विज्ञानी फ्रैंक असारो और हेलेन मिशेल ने अपने एक अध्ययन में दुनिया भर की परतदार शिलाओं पर जाँच करी और पाया कि उनमें के-पीजी सीमा वाली परत में अत्याधिक इरिडियम नामक धातु का संकेंद्रण (कॉन्सनट्रेशन​) था। यह धातु पृथ्वी की ऊपरी सतहों में कम ही मिलती है। पाया गया कि कई शिलाओं की के-पीजी सीमा में औसत से ३० गुना से लेकर १२० गुना इरिडियम का जमावड़ा उपस्थित था। इस जमावड़े का पृथ्वी पर स्वयं ही पैदा होने का कोई कारण ज्ञात​ नहीं है क्यूंकि इरीडियम लोहे की तरफ आकर्षित होने वाला तत्व है इसलिए इसकी अधिकाँश मात्रा धरती के निर्मांण के समय ही कोर में मौजूद लोहे से आकर्षित हो के केन्द्र में चली गई। लेकिन इस से मिलता-जुलता इरिडीयम संकेंद्रण कई क्षुद्रग्रहों (ऐस्टरायडों) में मिलता है। वैज्ञानिकों ने पूर्ण विश्व की के-पीजी सीमा में बसे हुए इरिडियम की मात्रा का अनुमान लगाते हुए हिसाब लगाया कि उसे पृथ्वी पर लाने के लिये प्रहार करने वाला क्षुद्रग्रह कम-से-कम १० किमी का रहा होगा और उसके प्रहार ने १० नील (१०० ट्रिलियन) टन टीएनटी के ज़ोर का विस्फोट किया होगा। तुलना के लिये यह मानव द्वारा किये गये सबसे शक्तिशाली हाईड्रोजन बम के धमाके से २० लाख गुना अधिक है।
अल्वारेज़ के धूमकेतु की टक्कर वाले इस सिद्धांत के सबूत इस बात से भी सही प्रतीत होते हैं कि कॉन्ड्राइट, उल्का पिंड और क्षुद्रग्रहों में मिलने वाले इरिडियम की भारी मात्रा जो कि लगभग ~455 अंश प्रति अरब है  धरती की उपरी परतों में मिलने वाले ~0.3 अंश प्रति अरब से कहीं ज्यादा है। के-पीजी सीमा वाली परत में पाए जाने वाले क्रोमियम के समस्थानिक असंगतियाँ कार्बनमय कॉन्ड्राइटों से बने क्षुद्रग्रहों और उल्कापिंडों के समान हैं। Shocked quartz के कण, tektite शीशे की गोलियाँ जो कि टक्कर को इंगित करते हैं भी के-पीजी सीमा में भारी मात्रा में पाए जाते हैं, खासकर कैरेबियन द्वीपों के आसपास। यह सारे मिट्टी की एक परत में समाहित और गुथे हुए हैं जिसे अल्वारेज़ और साथियों ने दुनिया भर में इस भीषण टक्कर से फैला मलबा माना है।
फिट्सूत्र

फिट्सूत्रों संख्या में 87 हैं और चार पादों (अध्यायों) में विभक्त हैं - अन्तोदात्त, आद्युदात्त, द्वितीयोदात्त, पर्यायोदात्त। 'फिट्' का शब्दशः अर्थ है - 'प्रातिपदिक'। इन सूत्रों में शब्दों के स्वर संचार पर विचार है। प्रतिपदिकों के लिए नैसर्गिक क्रम से उपयोजित 'उदात्त', 'अनुदात्त', एवं 'स्वरित' स्वरों की जानकारी प्रदान करने के लिए इन सूत्रों की रचना की गयी है। पाणिनीय व्याकरण सम्प्रदाय में फिट् का अपना महत्व है।
विद्वानों के अनुसार फिट् सूत्रों के प्रवक्ता आचार्य शन्तनु हैं। शन्तनु–प्रणीत होने से ही ये सूत्र 'शान्तनव' नाम से प्रख्यात हैं। शन्तनु आचार्य द्वारा प्रणीत इन सूत्रों को पाणिनीय सम्प्रदाय भी अपने शास्त्र का उपादेय अंग मानता है।
खेसारी लाल यादव

जीवन यात्रा

प्रारम्भ से ही खेसारी लाल लोक गायक और साथ ही वो एक अच्छे नृतक भी हैं। शुरुआत ने उन्हें बहुत मुश्किलों का सामना करना पड़ा भोजपुरी गायक बनने के लिए पैसो का होना बहुत जरुरी था। पैसों को इकट्ठा करने के लिए उन्हें लिट्टी चोखा बेचना पड़ा इसके लिए उन्होंने अपनी फ़ोर्स की बड़ी नौकरी छोड़ दी। कुछ सालों बाद उन्होंने भोजपुरी एल्बम में गाना शुरू किया। जिससे उन्हें उत्तर प्रदेश, बिहार व झारखण्ड और जहाँ भोजपुरी बोली जाती है, वहाँ उनके गीतों को बेशुमार प्यार मिला। उन्होंने सैकड़ों भोजपुरी हिट गीत गाए पियवा गए रे हमर सऊदी रे भौजी, सैयां अरब गइले न और सैयां आइबा की न आइबा व लहंगा में मीटर उनके प्रसिद्ध एल्बम गीत है।

फिल्मी सफर

२०१२ में रिलीज़ हुई उनकी फिल्म 'साजन चले ससुराल' ने उन्हें रातों रात भोजपुरी फिल्मों का सुपर स्टार बना दिया इसके बाद उन्होंने पीछे मुड़कर नहीं देखा उन्होंने पवन सिंह, दिनेश लाल जैसे कई बड़े अभिनेताओं के साथ काम भी किया है। संत कबीर नगर के जखिनियाँ, मेंहदूपार गांव में उनके इस कठिन मेहनत की सरहना हुई व उनकी फिल्म "साजन चले ससुराल" बहुत ही हिट रही। वहीं से उनकी कामयाबी ने सोर मचा दिया और पूरे गाँव के लोगों ने उनके फिल्म को माँ लेहडा़ वाली से हिट होने की कामना किए। २०१२ में रिलीज़ हुई उनकी फिल्म 'साजन चले ससुराल' ने उन्हें रातों रात भोजपुरी फिल्मों का सुपर स्टार बना दिया। इसके बाद उन्होंने पीछे मुड़कर नहीं देखा। उन्होंने पवन सिंह, दिनेश लाल जैसे कई बड़े अभिनेताओं के साथ काम भी किया है। संत कबीर नगर के जखिनियाँ, मेंहदूपार गांव में उनके इस कठिन मेहनत की सरहना हुई!
डेविड लश

डेविड लश (दिसम्बर 31, 1887 – नवम्बर 8, 1960) अल्बर्टा, कनाडा के एक प्रान्तीय राजनेता थे। वे अल्बर्टा की विधान सभा में 1935 से 1940 तक सदस्य रहे। वे सोशल क्रेडिट कॉकस सरकार में रहे।

राजनीति

लश अल्बर्टा विधान सभा से क्रेडिट कॉकस के प्रत्याशी के रूप में 1935 के चुनाव लेड़े और पूर्व सदस्य विलियम स्मिथ और अन्य प्रत्याशियों को अपने दल की चौंका देने वाली कामियाबी में हरा दिया।
लश प्रान्तीय राजनीति से विधान सभा भंग होने के साथ सन्यास ले लिए।
माथउआता प्रान्त

नामोच्चारण

फ़िजीयाई भाषा को रोमन लिपि में लिखा जाता है लेकिन इसमें "c" व्यंजन का उच्चारण अंग्रेज़ी की भांति "स" या "क" न होकर "थ" होता है।
आइसीसी चैम्पियंस ट्रॉफ़ी २०१३ के खिलाड़ी

यह आइसीसी चैम्पियंस ट्रॉफ़ी २०१३ के चयनित खिलाड़ियों की सूची है।
श्रुतलेखन-राजभाषा

श्रुतलेखन-राजभाषा सी-डैक द्वारा आइबीऍम के सहयोग से विकसित एक हिन्दी श्रुतलेखन सॉफ्टवेयर है जो कि हिन्दी में बोली गई ध्वनि को टैक्स्ट रूप में बदलता है। इसका मूल्य लगभग ५००० रुपये है।
आज के युग में हिंदी-अंग्रेज़ी मिलाकर बोलने प्रवृत्ति बहुत बढ़ रही है। यह सॉफ़्टवेयर शुद्ध हिंदी के शब्दों का लिप्यंकन तो कर लेता है, लेकिन अंग्रेज़ी शब्दों के लिप्यंकन में इसमें दिक्कत आती है।
एक अन्य श्रुतलेखन सॉफ्टवेयर वाचान्तर-राजभाषा है जो कि अंग्रेजी स्पीच को इनपुट के तौर पर लेता है तथा मशीनी अनुवाद करके उसे हिन्दी टैक्स्ट में बदलता है।
ऐसा माना जाता है कि भविष्य में श्रुतलेखन कम्प्यूटर में हिन्दी टैक्स्ट इनपुट के लिये सर्वाधिक उपयुक्त प्रणाली होगी। इसका कारण है कि हिन्दी एवं अन्य भारतीय भाषाएँ स्वभाव से ध्वन्यात्मक हैं अर्थात इनमें जैसा बोला जाता है वैसे ही लिखा जाता है।